Пенчо Славейков
Как вълна преко вълна…

chitanka.info

Как вълна преко вълна

пенясто поточе мята!

Техний ромон с ведрина

в миг изпълни ми душата.

Шум поволен, шум в захлас —

спомени от младост ранна…

Минатия път завчас

ясно ми в умът предстана.

Тъжна жега. Градом пот

се от морно чело рони…

Дълга пътя — къс живот —

кой ли бяс ме в тоз път гони!

Шум поволен, шум в захлас —

спомени от дни щастливи…

Към поточето се аз

спуснах по брега ронливи…

Гребнах из вълни, лице

лиснах — хлад и свеж и сладък…

И с отлекнало сърце

тръгнах пак из път нататък.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.